**קורס פתרון בעיות שכיחות בקהילה**

**מטרות -** לימוד גישה קלינית לפתרון בעיות שכיחות במרפאה

**יעדים -** בסיום הקורס המתמחה ידע:

* לקבל אנמנזה ולבצע בדיקה גופנית מכוונת בהתאם לתלונה העיקרית המוצגת
* להציג אבחנה מבדלת מתאימה
* לזהות "דגלים אדומים" בסיפור המקרה
* להתאים בירור מעבדתי/הדמייתי
* להציג מקרה קליני בפני קבוצה ולנהל דיון
* להציג הנחיות רלוונטיות לבירור וטיפול מהספרות המקצועית העדכנית בתחום

**שיטת הוראה -**

בכל מפגש על אחד המתמחים להכין מקרה קליני על נושא שקיבל. על המתמחה להציג את המקרה בפני הקבוצה ולכוון את הדיון מבחינת נטילת אנמנזה, ממצאים רלוונטיים בבדיקה גופנית ואבחנה מבדלת, וכן ממצאים רלוונטיים במעבדה/הדמיה. בסיום הדיון על המתמחה להציג אלגוריתם לבירור וקווים מנחים לטיפול בבעיה.

על המתמחה לשלוח את המקרה שהכין למדריכים במייל לא יאוחר משבועיים לפני הצגת המקרה

**הערכה -**

נוכחות ועמידה בזמנים 10%

הכנת המקרה 20%

ידע קליני 25%

ניהול דיון והנחיית קבוצה 20%

השתתפות פעילה בדיון 15%

רושם כללי 10%

**מנחי הקורס:**

ד"ר עאמר אבו אל עסאל, ד"ר איילה זהבי, ד"ר אחמד חסן